alexandrainst/scandi-wiki huggingface dataset:
Ike Turner

Ike Wister Turner (født 5. november 1931, død 12. desember 2007) var en amerikansk musiker, låtskriver, orkesterleder, talentspeider og plateprodusent, som var best kjent for sitt samarbeid med sin tidligere kone Tina Turner i duoen Ike & Tina Turner. I denne sammenhengen oppnådde han også en plass i Rock and Roll Hall of Fame i 1991. I 2005 ble han valgt inn i Blues Hall of Fame.

I 1951 skrev han og var med på å spille inn Rocket 88 som ble gitt ut under navnet Jackie Brenston and his Delta Cats. Dette regnes som tidenes første rockeplate.

På 1960-tallet og tidlig på 1970-tallet oppnådde duoen flere store hits: 
 I Want to Take You Higher
 Nutbush City Limits
 «River Deep – Mountain High»

Hans ettermæle har blitt noe svertet da det på 1980-tallet ble kjent at han ved flere anledninger hadde mishandlet sin kone, Tina Turner, mens de var gift på 1960- og 1970-tallet. Dette kom frem i hennes selvbiografi Jeg Tina fra 1986 og i filmen What's Love Got to Do with It.

Turner døde av en overdose kokain 12. desember 2007.

Diskografi

Albumer 

 Rocks the Blues (1963)
 A Black Man's Soul (1969)
 Strange Fruit (1972)
 Blues Roots (1972)
 Confined to Soul (1973)
 Bad Dreams (1973)
 The Edge (1980)
 My Bluescountry (1996)
 Without Love...I Have Nothing (1997)
 Here and Now (2001)
 The Resurrection (2003)
 Rising with the Blues (2006)

Singler 

 Heartbroken and Worried (1951)
 Cuban Getaway (1955)
 Do You Mean It (1957)
 The Big Question (1957)
 You've Changed My Love (1957)
 She Made My Blood Run Cold (1961)
 The New Breed (1965)
 Takin Back My Name (1970)
 River Deep – Mountain High (1971)
 Right On (1972)
 Think (1972)
 Lawdy Miss Clawdy (1972)
 Dust My Broom (1973)
 Garbage Man (1973)
 Father Alone (1974)
 New Breed (1975)
 Party Vibes (1980)
 Shame, Shame, Shame (1982)
 Lean on Me (1984)
 I'm Blue (The Gong-Gong Song) (1994)

Videoer 

 Ike Turner & The Kings of Rhythm Live in Concert (2003)

I Norge 

 8. august 1997, Notodden Blues Festival
 28. april 2007, Nidaros Bluesfestival

Priser og nominasjoner

Priser 

 Grammy Awards i kategorien "Best R&B Performance by a Duo or Group with Vocal" (1972)
 Rock & Roll Hall of Fame (1991)
 Grammy Hall of Fame med sangen River Deep – Mountain High (1999)
 W. C. Handy Awards i kategorien "Comeback Album Of The Year" (2002)
 Grammy Hall of Fame med sangen Proud Mary (2003)
 NARAS Memphis Chapter Heroes Award (2004)
 Guitar Center's RockWalk (2005)
 Grammy Awards i kategorien " Best Traditional Blues Album" (2007)
 Rhythm and Blues Music Hall of Fame (2015)

Nominasjoner 

 Grammy Awards i kategorien "Best Rock & Roll Vocal Performance By a Duo or Group" (1962)
 Grammy Awards i kategorien "Best R&B Instrumental Performance" (1970)
 Grammy Awards i kategorien "Best Soul Gospel Performance" (1975)
 Grammy Awards i kategorien "Best Traditional Blues Album" (2002)

Referanser

Eksterne lenker 
  
 

Sangere fra USA
Gitarister fra USA
Studiomusikere fra USA
Låtskrivere fra USA
Plateprodusenter fra USA
Medlemmer av Rock and Roll Hall of Fame
Blues Hall of Fame
Personer fra Coahoma County i Mississippi
Anderz Eide

Anderz Eide (født Anders Eide 16. juni 1975 i Hålandsdal i Hordaland) er en norsk skuespiller. 

Eide er utdannet ved Bergen Teaterskole og Romerike Folkehøgskole (1994-1995).
Han har arbeidet ved blant annet Det norske teatret, Riksteatret, Trøndelag Teater, Den Nationale Scene og Oslo Nye Teater. 

Han har medvirket i en mengde TV-produksjoner i Norge og Sverige. I 2013 spilte han kunstmaleren Lars Hertervig i filmen Lysets vanvidd. I 2002 spilte han sammen med Jon Eikemo i den prisbelønnede kortfilmen Forfall, som ble regissert og skrevet av Geir Henning Hopland. Han spilte hovedrollen i den norske gangsterfilm Høvdinger fra 2015, en rolle han ble nominert til Kanonprisen 2015 i klassen beste mannlige hovedrolle for.

Han er en av landets mest brukte lydbokinnlesere, og har lest inn bøker av blant andre Frode Grytten, Ragnar Hovland, Kjartan Fløgstad og Jon Fosse. Han har også lest inn mange klassikere av Dostojevskij, Hemingway, Orwell, Turgenjev, Boccaccio, Dante, Goethe, Joseph Conrad og F. Scott Fitzgerald. 

Han har også gitt norsk stemme til en mengde animasjonsfilmer og serier. Han er også flittig brukt som stemme på dokumentarfilmer og reklamefilmer.

Filmografi 
 2005 – Høvdinger
 2006 – Noen ganger gjør det vondt (kortfilm), rolle: Christer
 2005 – The Chamber (kortfilm)
 2003 – En engel (kortfilm), rolle: scenearbeider
 2002 – Tyven, tyven (spillefilm), rolle: politimann
 2002 – Forfall (kortfilm)

TV 
 2020 – Maskineriet
 2020 – Åre akutten
 2016 – Svartsjøen
 2015-2016 – Frikjent
 2014-2015 – Kampen for tilværelsen
 2014 – Det tredje øyet
 2014 – Øyevitne
 2011 – Taxi
 2011 – Schmokk
 2009 – God natt elskede
 2007 – Kodenavn Hunter
 2005 – Drømmefangeren
 2002-2003 – Brigaden

Stemmeskuespiller 

 Andy’ Ville eventyr
 Andys Dinoeventyr
 Galaxeparken
 Ghost Rockers
 Ville Vilde
 Dragetreneren 2
 Ein uventa venn
 Plass bak på kosten
 Blinky Bill
 Antboy
 Byggmester Bob
 Fader Frost
 Pjusken
 Ernest & Celestine
 Elias og Storegaps hemmelighet (spillefilm), rolle: Storeblink

På scenen 
 Kaptein Sabeltann og grusomme Gabriels skatt (2005–2006)

Referanser

Eksterne lenker 
 

Norske skuespillere
Skuespillere i Kaptein Sabeltann
Personer fra Fusa kommune
Fødsler i 1975
Osby kommune

Osby kommune er en kommune i Skåne län i landskapet Skåne i Sverige. Kommunens administrasjonssenter ligger i Osby.

Tettsteder
Osby kommune har tre tettsteder. I tabellen oppgis antall innbyggere per 31. desember 2010.

Referanser
Frank Jørstad

Frank Jørstad (født 21. mai 1970 i Alta i Finnmark) er en norsk skuespiller og teatersjef. Han er mest kjent for sin rolle i den norske filmen Svidd neger og som blånissen Storm fra NRKs julekalender Jul på Månetoppen. I Svidd Neger spiller Jørstad rollen som Normann Hætta Bongo Utsi Saus, en same som helst skulle sett at han var en nordmann. Normanns store drøm er å få reise til «Amrika». Der skal han bo i femtietasjers lavvo, drikke Coca-Cola («kokkakkolla»), høre på Elvis og gå til psykologen.

Jørstad er pr. mars 2022 teatersjef ved Kvääniteatteri, det kvenske teateret i Norge.

Større roller 
 Jul på Månetoppen (2002) som Storm
 Svidd neger (2003) som Normann Hætta Bongo Utsi Saus
Brødrene Dal og mysteriet med Karl XIIs gamasjer (2005) som Tordenskjold

Andre opptredener 
 Mammon (TV-serie) (2014)
 Seks som oss (2007)
 Credo (2006)
 Brødrene Dal og mysteriet med Karl XIIs gamasjer (2005)
 Når mørket er forbi (2000)

Eksterne lenker 
 

Norske skuespillere
Personer fra Alta kommune
Fødsler i 1970
TM-XML

Trade Mark Extensible Markup Language er en åpen XML-standard for varemerkebransjen for utveksling av varemerkeinformasjon mellom myndighetene for industrielt rettsvern og deres samarbeidsparter eller brukere.

Mål
I utgangspunktet var målet å definere en XML-standard for utveksling av varemerkeinformasjon. Under arbeidet med spesifikasjonene og etter innføringen av WIPO-standard ST.66 er følgende andre mål kommet til:

Definere XML-standarder for varemerkemyndigheter og varemerkebransjen 
Foreslå nyttige resultater som grunnlag for nye WIPO-standarder 
Definere standarder for varemerkerelaterte nettjenester 
Gi eksempler på implementeringer og verktøy 
Dele erfaringer, praksis og kunnskap 
Fremme samarbeid og harmonisering med hensyn til varemerkeinformasjon og kunnskapsrepresentasjon 
(Nytt) Utarbeide det nye semantiske nettet for varemerkeområdet i en immaterialrettslig sammenheng

Historikk
TM-XML ble definert av en arbeidsgruppe nedsatt av Kontoret for harmonisering i det indre marked i juni 2003. 
Åtte utkast ble sendt ut på høring (versjon 0.1 til 0.7 og 1.0 Draft) før den endelige versjonen, 1.0 Final, ble offentliggjort 26. mai 2006 på nettstedet TM-XML.org.
 
TM-XML versjon 1.0 Final er foreslått som grunnlag for WIPO-standard ST.66, som ble vedtatt av Den faste komité for informasjonsteknologi / arbeidsgruppen for standarder og dokumentasjon (Standing Committee on Information Technologies / Standards and Documentation Working Group – SCIT/SDWG) på dens 8. sesjon i Genève 19.-22. mars 2007.

Veikart 2008-2010

Se også
DS-XML: XML-standard for design / industriell design

Eksterne lenker
 TM-XML hjemmeside
 TM-XML spesifikasjoner
 TM-XML ordliste

 TM-XML implementeringer
 TM-XML verktøy og eksempler

 WIPO-standarder, anbefalinger og retningslinjer
 WIPO-standard ST.66 – Anbefaling om behandling av varemerkeinformasjon
 WIPO-standard ST.66 – Vedlegg

 OHIM, Kontoret for harmonisering i det indre marked (varemerker og design)
 OHIM CTM-Download service versjon 3 i TM-XML

XML
Castell de Montjuïc

Castell de Montjuïc er et militært slott på høyden Montjuïc i den katalanske byen Barcelona. Det huser i dag blant annet et militærmuseum.

Historie 

Den første befestninga på Montjuïc ble reist i 1670. Inntil da hadde det stått et vakttårn på stedet. Den lille befestninga ble ombygd til et slott i 1694. Det ble okkupert både i 1705 (under den spanske arvefølgekrigen) og i 1808 (av Napoleons tropper). I 1842, under styret til Baldomero Espartero, ble byen bombardert fra Castell de Montjuïc for å stoppe et revolusjonistisk oppgjør. Året etter ble byen bombardert på nytt, etter ordre fra general Prim.

Fra og med slutten av 1800-tallet ble slottet brukt som fengsel for politiske fanger, særlig tilhengere av anarkistbølgen på 1890-tallet. Rettsprosessen som fulgte kalles for Montjuïc-prosessen, og er kjent for den utstrakte bruken av tortur. Slottet fungerte som militærfengsel helt fram til 1960. 24. juni 1963 åpna Franco militærmuseet i bygningskomplekset.

Eksterne lenker 
 

Byggverk i Barcelona
Slott i Spania
Norra Österbotten

Norra Österbotten (finsk: Pohjois-Pohjanmaa) er et landskap i Finland.  Landskapet ligger ved Bottenvikens vestre kyst. Administrasjonssetet i landskapet er Uleåborg. Dette er samtidig den største byen i Nord-Finland. Norra Österbotten grenser til landskapene Lappland, Kajanaland, Norra Savolax, Mellersta Finland og Mellersta Österbotten. Mot øst grenser det til Kvitsjø-karelske områder i russisk Karelia.

Kommuner og regioner 
Det finnes 30 kommuner i Norra Österbotten hvorav 11 bykommuner.
I de siste årene ble følgende kommunesammenslåinger gjennomført. Den 1. januar 2009 ble kommunene Kestilä, Piippola, Pulkkila og Rantsila slått sammen til den nye kommunen Siikalatva og Ylikiiminki ble slått sammen med Uleåborg. Den 1. januar 2010 ble Himango kommune fra Mellersta Österbotten slått sammen med Kalajoki. 

Kommunene i landskapet utgjør syv økonomiske regioner. Nedenstående oversikt viser hvordan kommunene fordeler seg på de syv økonomiske regionene. Byene er oppført med fet skrift.

Befolkningsutvikling

Se også 
Finlands kommuner
Finlands økonomiske regioner
Finlands landskap
Regionforvaltningsverk

Referanser

Eksterne lenker 
 
 Uppslagsverket Finland, Norra Österbotten

Norra Österbotten
White Star Line

White Star Line (også kalt Hvide Stjerne Linien i Norge) var et britisk rederi som blant annet eide søsterskipene RMS «Britannic», RMS «Olympic» og RMS «Titanic», Sistnevnte skip kolliderte på jomfruturen med et isfjell og sank i 1912. Rederiet ble startet av John Pilkington og Henry Threlfall Wilson i Liverpool 1845. White Star Line ble slått sammen med Cunard Line 10. mai 1934. I 1947 kjøpte Cunard Line de siste delene av White Star Line og ble eneeier.

White Star Lines fartøy

1800-tallet
 1871: «Oceanic», «Atlantic», «Baltic», «Tropic», «Asiatic»
 1872: «Republic», «Adriatic», «Celtic», «Traffic», «Belgic»
 1873: «Gaelic»
 1874: «Britannic»
 1875: «Germanic»
 1881: «Arabic», «Coptic»
 1883: «Ionic», «Doric» 
 1885: «Belgic», «Gaelic», «Cufic»
 1889: «Runic», «Teutonic» 
 1890: «Majestic»
 1891: «Nomadic», «Tauric», «Magnetic»
 1892: «Naronic», «Bovic»
 1893: «Gothic»
 1894: «Cevic», «Pontic»
 1895: «Georgic»
 1897: «Delphic»
 1898: «Cymric»
 1899: «Afric», «Medic», RMS «Oceanic», «Persic» 

1900-tallet
 1900: «Runic»
 1901: «Suevic», «Celtic» 
 1902: «Athenic», «Corinthic», «Ionic»
 1903: «Cedric», «Victorian», «Armenian», «Arabic», «Romanic», «Cretic», «Republic»
 1904: «Canopic», «Cufic», «Baltic», «Tropic»
 1907: «Gallic», «Adriatic»
 1909: «Laurentic», «Megantic»
 1910: «Zeeland»
 1911: SS «Nomadic», «Traffic», RMS «Olympic», «Belgic», «Zealandic»
 1912: RMS «Titanic», «Ceramic»
 1914: «Vaterland», «Lapland», RMS «Britannic»
 1917: «Belgic»
 1918: «Vedic»
 1919: «Bardic»
 1920: «Gallic», «Mobile», «Arabic», «Homeric»
 1921: «Haverford» 
 1922: «Poland», «Majestic», «Pittsburgh»
 1923: «Doric» 
 1925: «Delphic», «Regina»
 1927: «Albertic», «Calgaric», «Laurentic»
 1930: «Britannic»
 1932: «Georgic»

Litteratur
Liv Marit Haakenstad: Slektsgranskerens guide til utvandringen 1825 – 1930. Orion forlag 2008. ISBN 978-82-458-0848-3

Eksterne lenker 
 

Rederier
Britisk sjøfart
Selskaper etablert i 1845
1845 i Storbritannia
Artikler i sjøfart-prosjektet
Selskaper opphørt i 1934
Eland

Eland (Taurotragus oryx) er verdens største antilopeart, utbredt på savannene i det sørlige Afrika. Tilhører gruppa okser (Bovidae).

Elanden er planteeter og drøvtygger, den lever av gress og busker i åpent skogslandskap og på de halvtørre savannene i Sør-Afrika, Namibia og tilstøtende land lengre nord. Akasie er en skattet vekst for elanden. Dyrene holder seg unna ørken, skog og sumpområder. Den kan bli to meter høy og veier 600–900 kg.

Svangerskapstiden er 9 måneder og en enkelt kalv fødes til alle årstider. Voksne hunner holder til i store flokker med ulikt antall dyr, yngre hanner lever isolert i små flokker på 3-4 dyr, og eldre hanner lever alene. Regelmessig tilbringer hannene noen timer eller opptil et par uker i flokken av hunner. Levealderen er 15-20 år.

Eksterne lenker 
 

Drøvtyggere
Pattedyr formelt beskrevet i 1766
Dyr formelt beskrevet av Peter Simon Pallas
Burundis pattedyr
Aggersborg

Aggersborg er restene etter en ringborg fra vikingtiden ved Limfjorden på Vendsyssel, Nord-Jylland. Det er også Nord-Europas største borg fra vikingtiden. I vikingtiden lå Danmark lavere, og det var en åpen sjøforbindelse ut i Jammerbugt ved Aggersborg. Følgelig kontrollerte borgen fjorden i ikke bare tre retninger som idag, men også nordover mot overfarten til Norge. Fra Aggersborg gikk Hærvejen sydover gjennom Jylland til grensen mot Tyskland (Danevirke).

Aggersborg er en såkalt trelleborg oppført av kong Harald Blåtann omkring 980 e.Kr, og byggingen tok bare 1-2 år. Det var tilsvarende, men langt mindre samtidig oppførte anlegg ved Hobro (Fyrkat), ved Odense (Nonnebakken) og på sørvestre Sjælland (Trelleborg). Mens Aggersborgs diameter er 288 meter (48 langhus), var disse tre andre danske trelleborger på mer beskjedne 120 meter i diameter og rommet om lag 16 langhus hver. 

Aggersborg var knyttet til kirkestedenet Sebbersund og Ålborg lenger øst i Limfjorden. Borgen hadde trolig en strategisk militær betydning og en plass i innkrevingen av skatter. Den ligger svært sentralt plassert i skipsleden gjennom Limfjorden.

Aggersborg var et sirkelrundt anlegg med fire meter dype diker og fire meter høye jordvoller, rundsatt med palisader, og med beboelseshus innenfor murene. I dag er diket og jordvollene bare om lag en meter høye, og restene av hustufter er synlige som mørke ringer i gresset. Det var 48 store langhus hus innenfor sirkelen, som målte 288 meter i diameter.

På 1000-tallet ble det oppført en kongsgård ved Aggersborg, og den bestod gjennom hele middelalderen. Omkring år 1100 ble Aggersborg kirke oppført, tett inntil borgen.

Eksterne lenker 
 Om Aggersborg hos Kulturarvsstyrelsen

Vikingtiden i Danmark
Danmarks historie
Festninger i Danmark
Verdensarvkandidater i Danmark
Ringborger i Danmark
Vesthimmerlands kommune
Gerhardus Pienaar

Gerhardus Pienaar (født 10. august 1981) er en sørafrikansk friidrettsutøver og tre ganger afrikansk mester i spydkast.
Hans personlige rekord er 84,50 meter fra Hyderabad, oktober 2003.

Meritter

Referanser

Eksterne lenker 
 

Sørafrikanske spydkastere
Afrikamestere i friidrett
Deltakere for Sør-Afrika under Sommer-OL 2004
Friidrettsutøvere under Sommer-OL 2004
Personer fra North West
Fødsler i 1981
Hans Petter Kaggerud

HP Kaggerud (født 13. mai 1971 i Mosjøen) er en norsk artist og musiker. Han har gitt ut ti album siden 1998 og blant annet «Love Never Dies» fra albumet «This Is The Time» var på spillelistene til P4 sommeren 2000. Kaggerud har de senere år hatt moderat suksess med sine utgivelser via IndigoBoom og skriver både på norsk og engelsk. 

Kaggerud startet som keyboardist og låtskriver i Mosjøenbandet Always An Answer i 1987. Han var også med på å starte Studio Nord i Mosjøen. Han har skrevet musikk til blant annet Mosjøen Byspill og til dokumentarfilmen Love Letters from a Children's Prison. Han har også i samarbeid med Stein Ivar Mortensen vært involvert i flere større og mindre kulturelle oppsetninger i Mosjøen Kulturhus.

Han har samarbeidet med Finn Guttormsen (Farmers Market), Thomas Brøndbo, Freedom Bremner, Arvid Martinsen, Kåre Kolve, Benny Borg, Marianne Antonsen, Sigrid Brennhaug, Publiners, Brothers, Tove Kampestuen og Tore Johansen (Travelling Strawberries) m.fl.

Diskografi 
 Om Ein Dag Eller To (1998)
 This Is the Time (1999)
 Velkommen inn (EP) (2001)
 Love Letters From a Children's Prison (Filmmusikk, 2004)
 Frihet (2011)
 «One of a Kind» (single) (2017)
 HP i Hengende Snøre (2018)
 Nightwatch (2018)
 «88» (single) (2019)
 «Mr.President» (single) (2019)
 «One Level Below 42» (single) (2019)
Daywatch (2019)
Almost Out of Time (2020)
 «Stormen stilner snart» (single med Jørn Govasli) (2020)
 «Waiting for the Dawn» (single) (2021)
 «Can we talk about it?» (single) (2021)
 «Jennifer (I will wait for you)» (single) (2021)
Time Will Tell (2022)

Referanser 

Norske popmusikere
Norske keyboardister
Norske komponister
Personer fra Vefsn kommune
Fødsler i 1971
Ragn-Sells

Ragn-Sells AB er et svensk renovasjonskonsern som ble grunnlagt i Sverige i 1881, oppkalt etter grunnleggeren Ragnar Sellberg. Ragn-Sells er et privateiet konsern med virksomhet i seks land. Siden 1966 arbeider Ragn-Sells med avfallshåndtering, miljø- og gjenvinning.

Ragn-Sells sin historie kan følges helt tilbake till år 1881 da Amandus Zakarias Leonard Sellberg startet "Sellbergs Häståkeri" i Odengatan 45 i Stockholm.

"Ragn" i firmanavnet peker tilbake til Ragnar Sellberg (1902-1995), sønnen til Zakarias Leonard Sellberg, som startet søppelhenting hos villaeiere i Sollentuna utenfor Stockholm.

Søppelhentingen pågikk parallelt med transportfirmaet i Stockholm, som et "underbruk". Ragnar Sellberg bodde da på Väderholmens gård, hvor Ragn-Sells har sitt hovedkontor.

I 1933 ble Ragnar Sellberg "VD" Verkställande direktör (på norsk heter det adm.dir / administrerende direktør)) i Sellbergs. Dette selskapet var først og fremst aktive innen transportsektoren, mens avfallshåndteringen var en mindre del (til tross for at de var størst i Sverige innen renhold).

I 1966 ble foretaket "AB Norrtrim" etablert. De drev kun med renhold.

I 1968 byttet "AZ Sellbergs Åkeri AB" og "AB Norrtrim" navn til "Ragn-Sells AB", med Ragnar Sellberg som "VD" (svensk for adm.dir / administrerende direktør). En stilling han hadde til 1973 da han ble styreformann i selskapet.

Den norske virksomheten ble startet i 1989, under navnet Norsk Renovasjon.

Referanser

Eksterne lenker 
 
 Ragn-Sells – selskapets hjemmeside

Svenske selskaper
Etableringer i 1881
Avfall
Snefjord

Snefjord (også kalt Snøfjord), er ei bygd i Måsøy kommune i Troms og Finnmark, ved fylkesvei 889, ca 35 km sør for kommunesenteret Havøysund. 

Bygda har tidligere hatt posthus, bank, dagligvarebutikk, grunnskole, fiskebruk og kafé. Fra 1976 var det fergeforbindelse til Havøysund, frem til veiforbindelsen åpnet i 1988.

Hovednæringa i bygda har alltid vært fiske, og på 1980- og 90-tallet var det et lakseoppdrett på fjorden. 

I 2011 startet det nytt lakseoppdrett.

Lokalbutikken H. Guldbrandsen A/S var  i drift fra 1932 til 2004 i Skavvika.

Sanitetsforeningen har eget hus lokalisert ved den gamle skolen i Snefjord.

Snefjord har også flere foreninger. Snefjord og Slåtten Idrettslag, bygdelag, jeger og fiskeforening og båtforening. 

Snefjord preges ellers av hyttebebyggelse.

Noe av det Snefjord er mest kjent for i senere tid er Snefjord Highland Games. Dette har vært inspirert av de skotske «Highland Gatherings».

Bosetninger i Måsøy
Tidligere fergesteder i Finnmark
Kunqu

Kunqu (kinesisk: 昆曲, pinyin: Kūnqǔ; Wade-Giles: K'un-ch'ü, «Kun-melodier») er den eldste fortsatt spilte operaformen i Kina. Den har en historie som går tilbake til 1400-tallet til regionen Wu, og sies å ha sine røtter i byen Kunshan, mellom Suzhou og Shanghai. Lenger tilbake i historien er den inspirert av sangdramaformen Nanxi.

Fra 1500-tallet og inn på 1700-tallet var kunqu helt dominerende innen den kinesiske operaverden. Den ses på som forløper til en rekke modernere operaformer, som for eksempel Pekingopera.

Kunqu tapte raskt sin popularitet mot slutten av Qing-dynastiet, og rundt 1930 var den så godt som forsvunnet. I de følgende år ble den imidlertid gjennopplivet av enkelte intellektuelle og pekingoperautøvere. Den fremføres fortsatt (2011) en rekke steder i Kina.

I dag (2009) fremføres kunqu profesjonelt i syv byer i Fastlands-Kina: Beijing,  Shanghai, Suzhou, Nanjing, Chenzhou, Yongjia/Wenzhou og Hangzhou, og dessuten i Taipei. Ikkeprofesjonelle operaselskaper som praktiserer kunqu finnes en rekke øvrige steder.

Kunqu ble i 2001 utsett av UNESCO som Kinas første immaterielle verdensarv, da den ble skrevet inn på UNESCOs liste over Mesterverker i muntlig og immateriell kulturarv.

Eksterne lenker
 China.org.cn: Die Kunqu-Oper
 Kunqu in ihrem Ursprungsort Kunshan
 The Development of Kunqu Opera
 The Innovation of Kunshanqiang by Wei Liangfu and others
 Kunqu, or Kunshanqiang
 UNESCO online: Neueinträge auf der UNESCO-Liste des immateriellen Kulturerbes 

Kinesiske operasjangre
Verdensarven i Kina
Immateriell kulturarv
Richard Lynch

Richard Hugh Lynch (1940–2012) var en amerikansk skuespiller kjent fra både TV og film. Han spilte ofte skurkeroller og huskes spesielt fra rollen som den onde kong Cromwell i eventyrfilmen The Sword and the Sorcerer (1982) og som terrorlederen Rostov i actionfilmen Invasion U.S.A. (1985). Førstnevnte rolle innbrakte ham en Saturn Award.

Lynch filmdebuterte i Fugleskremsel (1973) og hadde deretter sentrale roller i filmer som Jaktoffer (1974), Menn av stål (1979), The Sword and the Sorcerer (1982), Cut and Run (1985), Invasion U.S.A. (1985), Bad Dreams (1988), Little Nikita (1988) og Halloween (2007). 

Han tv-debuterte i tv-serien Bronk (1976) og hadde gjesteopptredener i serier som blant annet Starsky and Hutch (1978), Battlestar Galactica (1978), The Phoenix (1982), Airwolf (1985), Hunter (1989), Jake and the Fatman (1991) og Star Trek: The Next Generation (1993). Han hadde også en sentral rolle i tv-filmen The Last Ninja (1983).

Han medvirket i over 160 film- og tv-produksjoner i løpet av karrieren.

Lynch tjenestegjorde United States Marine Corps i sin ungdom.

Han er bror av skuespiller Barry Lynch.

Referanser

Eksterne lenker 
 

Personer fra New York City
Skuespillere fra USA